Diari Oficial de la Generalitat Valenciana


Sumari del DOGV 6320, del 28-07-2010 (2010/7951)

Informació pública de l'aprovació de les bases particulars per a la selecció i adjudicació del Programa d'Actuació Integrada de la Unitat d'Execució Número 1 ZIN 1 del Pla General d'Ordenació Urbana de Vilanova d'Alcolea (Castelló).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7951


Data del document
:   02-07-2010

Organisme emissor
:   Ajuntament de Vilanova d'Alcolea

Tipus de document
:   Anunci

Descriptors 

:   * Vilanova d'Alcolea
    * pla d'urbanisme
    * administració local

Informació pública de l'aprovació de les bases particulars per a la selecció i adjudicació del Programa d'Actuació Integrada de la Unitat d'Execució Número 1 ZIN 1 del Pla General d'Ordenació Urbana de Vilanova d'Alcolea (Castelló). [2010/7951]  
Que l'Ajuntament de Vilanova d'Alcolea, mitjançant l'Acord del Ple de data 13 de maig de 2010, ha acordat la iniciació per gestió indirecta del procediment de concurs per al desplegament i l'execució del programa d'actuació integrada dels terrenys de la unitat d'execució número 1 ZIN 1 del Pla General d'Ordenació Urbana de Vilanova d'Alcolea (Castelló); ha aprovat així mateix les bases particulars reguladores del procediment indicat i ha ordenat la publicació de l'anunci del concurs en els termes exigits en l'article 132 de la Llei 16/2005, de 30 de desembre, Urbanística Valenciana, així com de les referides bases, les quals han sigut publicades en el Butlletí Oficial de la Província de Castelló número 75, de data 24 de juny de 2010.  
A este efecte, i de conformitat amb el que disposa l'esmentat precepte, es procedix a publicar el aquest anunci, i s'assenyala el següent:  
A) Que l'entitat local adjudicadora del programa és l'Ajuntament de Vilanova d'Alcolea, situat al carrer Major, número 2, del municipi indicat (CP 12102 amb número de telèfon 834 483 965 i fax 411 648 312; la unitat administrativa encarregada de la tramitació és el Departament d'Urbanisme, i disposa de la següent adreça de correu electrònic i pàgina web .  
B) Que el Ple de l'Ajuntament, per Acord de data 13 de maig de 2010, va acordar l'aprovació de les bases particulars reguladores del procediment de concurs per al desplegament i execució del Programa d'Actuació Integrada, per gestió indirecta, de la Unitat d'Execució Número 1 ZIN 1 del Pla General d'Ordenació Urbana de Vilanova d'Alcolea (Castelló), i que han sigut publicades en el Butlletí Oficial de la Província de Castelló número 75, de data 24 de juny de 2010; un exemplar d'aquestes està a disposició dels interessats a les dependències municipals, i es podenexaminar al departament d'Urbanisme, de dilluns a divendres, en horari de 09.00 a 14.00 hores.  
C) Que s'aplicaran les bases generals descrites en l'annex II del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, la publicació de les quals es va realitzar en el Diari Oficial de la Comunitat Valenciana número 5264, de 23 de maig de 2006.  
D) Que les proposicions dels interessats hauran de presentar-se en el registre d'entrada de l'Ajuntament de Vilanova d'Alcolea, en castellà o en valencià, ajustades al model establit en les bases particulars del programa. Per a això disposaran del termini de tres mesos des de la data d'enviament al Diari Oficial de la Unió Europea, la qual va tindre lloc el dia 2 de juny de 2010.  
E) Que hauran de presentar la documentació acreditativa del compliment dels criteris de solvència tècnica, econòmica i financera exigits per a ser admesos a concurs, que a continuació s'assenyala:  
E.1. Informe d'institucions financeres o, si és procedent, justificant l'existència d'una assegurança d'indemnització per riscos professionals.  
E.2. Si es tractara de persones jurídiques, presentació dels comptes anuals o d'un extracte, en el cas en què la publicació d'aquestes siga obligatòria en la legislació del país on l'aspirant a urbanitzador estiga establit.  
E.3. Declaració sobre el volum global de negocis i, si és procedent, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.  
- Si per raons justificades l'urbanitzador no estiguera en condicions de presentar les referències sol·licitades podrà basar-se en la solvència d'altres entitats, amb independència dels vincles jurídics que tinguen establits entre ells. A aquests efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
- La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
E.4. Presentació d'una relació dels programes d'actuació integrada promoguts i gestionats pel concursant.  
E.5. Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
E.6. Titulacions acadèmiques i professionals del personal de direcció de l'urbanitzador.  
E.7. Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
E.8. Declaració del material, d'instal·lacions i de l'equip tècnic amb què compte l'urbanitzador per al compliment dels seus compromisos.  
E.9. Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
E.10. Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Si, per raons justificades en cada cas concret, l'urbanitzador no estiguera en condicions de presentar referències, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, en aquest cas haurà de demostrar que comptarà amb els mitjans necessaris per a l'execució del programa d'actuació integrada, amb la presentació dels compromisos o dels documents de naturalesa naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
F) Que la documentació a presentar per cada concursant serà la següent:  
F.1. Document o sobre A, que contindrà l'alternativa tècnica de programa d'actuació integrada i serà presentat en sobre obert, amb el contingut següent:  
-L'alternativa tècnica haurà d'anar acompanyada necessàriament d'un document de planejament, pla parcial, que incloga una proposta d'ordenació detallada per a l'àmbit d'actuació, de conformitat amb els objectius que es plantegen aconseguir en aquest programa.  
- Àmbit de l'actuació.   
- Justificació del compliment de les condicions d'integració de l'actuació amb l'entorn.  
- Existència o no d'agrupació d'interés urbanístic i, si és el cas, estatuts i acords socials d'aquesta.  
- Terminis que es proposen per al desenrotllament de l'actuació, amb la determinació tant del corresponent a les obres d'urbanització com a les obres d'edificació dels solars resultants.  
- Projecte d'urbanització.  
- Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
- Mesures de control de qualitat i compliment de les normes de qualitat ambiental, si és el cas.  
- Inventari preliminar de construccions, plantacions i instal·lacions la demolició del qual, la destrucció o l'eradicació exigisca la urbanització.  
- Estimació preliminar i general d'aquells gastos d'urbanització variables l'import del qual, inclús sent repercutible els propietaris, no es puga determinar per la concurrència d'ofertes.  
- Si la proposta de programa modificara l'ordenació estructural, s'haurà d'incorporar la documentació establida per a tals supòsits la Llei Urbanística Valenciana.  
F.2. Document o sobre B, que incorporarà la proposició juridicoeconòmica, i que es presentarà en sobre tancat, que haurà d'incloure necessàriament la documentació relativa als següents aspectes, així com la documentació necessària per a determinar amb claredat les magnituds econòmiques del programa  
- Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que els comporte la proposta i l'elecció de cada modalitat de retribució.  
- Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
- Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador indicat, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen darrere de la reparcel·lació.  
- Full resum de les dades econòmiques rellevants segons model que s'aprove reglamentàriament.  
La proposició juridicoeconòmica inclourà la descripció dels següents elements economicofinancers relatius a les càrregues urbanístiques:  
- Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
- Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
- Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
- Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
- Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
- Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
- Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb aquests l'urbanitzador.  
- Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
- Informació sobre la possibilitat d'optar per la modalitat de la retribució en diners, i mode, condicions i termini per a l'exercici d'aqueixa opció de retribució.  
- Estimació preliminar de la repercussió unitària per metre quadrat dels gastos variables i de la indemnització individualitzada, que corresponga als interessats per construccions i plantacions que hagen de desaparéixer o per altres conceptes.  
La proposició juridicoeconòmica es presentarà degudament firmada i datada.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
F.3. Document o sobre C, que es presentarà amb el títol de «Documentació administrativa» es presentarà en sobre tancat i contindrà la documentació següent:   
F.3.1.Aquellos que acrediten la personalitat jurídica del concursant i, si és procedent, la seua representació i capacitat d'obrar, en particular el següent:  
1. Si l'aspirant és una persona jurídica, haurà de presentar una còpia autenticada o testimoni notarial de l'escriptura de constitució i de modificació, si és procedent, inscrites en el Registre Mercantil quan aquest requisit fora exigible d'acord amb la legislació mercantil que li siga aplicable. Si no ho fóra, l'acreditació de la capacitat d'obrar es realitzarà mitjançant l'escriptura o document de constitució, de modificació, estatuts o acte fundacional, en el qual consten les normes per les quals es regula la seua activitat, inscrits, si és possible, en el corresponent registre oficial, així com el codi d'identificació fiscal (CIF).  
2. Si es tracta d'un empresari individual, la presentació de còpia compulsada, notarial o administrativament, del document nacional d'identitat o el que, si és el cas, ho substituïsca reglamentàriament, així com el número d'identificació fiscal, quan aquest no hi conste, cas de ser ciutadà estranger haurà d'aportar-se el permís de residència i de treball igualment compulsats.  
3. Els que actuen en nom o representació d'una persona jurídica hauran d'aportar una còpia autenticada o testimoni notarial del document nacional d'identitat i poder acreditatiu de la seua representació degudament validat pel secretari de la corporació, o si és el cas, una còpia autenticada o un testimoni notarial d'aquest. Si el document acreditatiu de la representació continguera la delegació permanent de facultats, haurà de figurar inscrita en el Registre Mercantil.  
4. Quan es tracte d'empresaris no espanyols d'estats membres de la Comunitat Europea o signataris de l'Acord sobre l'Espai Econòmic Europeu, la capacitat d'obrar s'acreditarà mitjançant la seua inscripció en el registre professional o comercial, quan aquest requisit siga exigit per la legislació de l'estat respectiu, i haurà de presentar-se tot document fefaentment traduït al castellà.  
Els concursants estrangers adjuntaran una declaració de sotmetiment exprés a la jurisdicció dels jutjats i tribunals espanyols de qualsevol orde, per totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
5. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa; s'hi inclourà expressament la circumstància de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
6. En el cas de concórrer a la licitació diverses empreses en unió temporal, tots i cada un dels empresaris hauran d'aportar els documents acreditatius de la seua personalitat i capacitat d'obrar a més d'un escrit de compromís en què s'indicaran: els noms i circumstàncies de què la constituïsquen; la participació de cada un d'ells, l'assumpció del compromís de constituir-se formalment en unió temporal en cas de resultar adjudicataris i la designació d'un representant únic durant la vigència del programa d'actuació integrada.  
L'esmentat document haurà d'estar firmat pels representants de cada una de les empreses que componen la unió.  
F.3.2. Els documents que acrediten els requisits de solvència tècnica i professional, econòmica i financera, d'acord amb els exigits en aquestes les bases reguladores.  
F.3.3. Resguard acreditatiu de la garantia provisional.  
F.3.4. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà, a l'adjudicatari proposat, la justificació documental íntegra d'aquests extrems.  
G) Que dels extrems anteriorment exposats, seran susceptibles de valoració per a l'adjudicació del programa els que s'especifiquen en l'apartat J) d'aquest anunci.  
H) S'indica mitjançant aquest anunci l'obligació del concursant de sotmetre a informació pública la documentació a què fa referència l'article 134 de la Llei Urbanística València pel termini d'un mes i amb els requisits assenyalats en tal precepte. Així mateix, els licitadors hauran d'incorporar, a les seues propostes de programa, una acta notarial acreditativa del sotmetiment a informació publica pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A aquest efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia d'aquests a la seu de l'Ajuntament; els exposaran al públic pels seus propis mitjans, i s'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació de les al·legacions.  
I) No s'admetran les propostes que pretenguen l'ampliació de l'àmbit de la unitat d'execució número 1 del sector ZIN I del Pla General General d'Ordenació Urbana de Vilanova d'Alcolea (Castelló).  
No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
J) Els criteris d'adjudicació han de valorar amb caràcter independent els documents corresponents a l'alternativa tècnica i a la proposició juridicoeconòmica.  
Atés que es planteja la formulació d'un programa l'alternativa tècnica de la qual va acompanyada de pla parcial, la importància relativa de l'alternativa tècnica respecte de la proposició juridicoeconòmica serà del 40%.  
Dins de cada una d'elles, la importància relativa és la següent:  
J.1. Alternativa tècnica: 40% de la valoració.  
a) La qualitat tècnica de l'ordenació proposada, es valorarà la integració paisatgística i els criteris sostenibilitat. Aquest criteri representarà un 55% de la valoració de l'alternativa tècnica.  
b) La resolució adequada de la integració de l'actuació en el seu entorn. S'entén per integració aquelles solucions de connexió global de l'àmbit a tot tipus d'infraestructures generals existents o previstes que atenguen millor les necessitats que l'àmbit nou demandarà o generar. Els extrems referents a la integració en l'entorn dels nous espais, localització d'usos i la seua distribució ja s'entén inclòs en l'apartat a).  
c) La millor estructuració de dotacions públiques i d'espais lliures.  
Els criteris establits en les dues lletres anteriors representaran en conjunt un 25% de la valoració de l'alternativa tècnica.  
d) La qualitat tècnica de les resolucions proposades per a la urbanització. Aquest criteri representarà un 10% de la valoració de l'alternativa tècnica.  
f) Termini d'execució del programa d'actuació integrada.  
g) Mitjans per al control de cada una de les prestacions que constitueixen l'objecte del programa.  
h) Els criteris establits en els apartats f) i g) anteriors representaran en conjunt un 10% de la valoració de l'alternativa tècnica.  
J.2. Proposició juridicoeconòmica: 60% de la valoració.  
a) Import de les càrregues d'urbanització, expressat en euros per metre quadrat d'edificabilitat. Aquest criteri representarà un 40% de la valoració de la proposició juridicoeconòmica.  
b) La valoració dels terrenys a l'efecte de fixar el coeficient de canvi per al pagament en espècie. Aquest criteri representa un 40% de la valoració de la proposició juridicoeconòmica. Com a mínim la valoració dels terrenys serà de 12 €/m, i no s'acceptarà cap proposició que es trobe per davall de l'import indicat.  
c) La major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. Aquest criteri representarà un 15% de la valoració de la proposició juridicoeconòmica.  
d) L'execució d'obres complementàries assumides voluntàriament i càrrec seu per l'urbanitzador, suposaran un 5% del valor total de la proposició juridicoeconòmica.  
L) El preu de licitació del programa d'actuació integrada per al desenrotllament de la UE-1 del Sector I és de 3.035.775 euros. L'import de la garantia provisional, d'acord amb el que preveu l'article 140.1 de la Llei Urbanística Valenciana, es fixa en la quantitat de 60.715,5 euros (el 2% de la càrrega estimada del programa).  
La garantia provisional romandrà vigent fins que s'adjudique el contracte, i s'acordarà la seua devolució en l'adjudicació. No obstant això, serà retinguda la de l'adjudicatari i confiscada la de les empreses que retiren injustificadament la seua proposició abans de l'adjudicació. En tot cas, serà tornada transcorreguda un any des de la publicació de la convocatòria i no siga resolt l'expedient.  
M) La garantia definitiva que, quant a la seua forma de constitució i efectes es regirà pel que establix la Llei de Contractes del Sector Públic, es fixa en el 10% del valor de les càrregues d'urbanització previstes en el programa, IVA no inclòs. S'ingressarà amb anterioritat a la firma del contracte amb l'administració actuant i en un termini màxim de 15 dies a comptador des de la notificació de l'acord d'aprovació i adjudicació del programa.  
Vilanova d'Alcolea, 2 de juliol de 2010.- L'alcalde president: Pedro Bort Vidal.